Arvo Haapasalo

Arvo Johannes Haapasalo, vuoteen 1907 Hujanen (18. toukokuuta 1895 Mäntyharju – 3. heinäkuuta 1955) toimi Mikkelin ja Jyväskylän kaupunginjohtajana.

Haapasalon vanhemmat olivat ratavartija Juho Hujanen ja Briitta Maria Pimperi ja puoliso vuodesta 1924 opettaja Toini Aleksandra Ränsi. Haapasalo tuli ylioppilaaksi 1914 ja suoritti oikeustutkinnon 1922, varatuomarin arvon hän sai 1926. Hän toimi Raahen-Lapin rautatien kirjurina 1919–1923, Mikkelin kaupungin kamreerina ja rahatoimikamarin sekä köyhäinhoitolautakunnan sihteerinä 1923–1928, Mikkelin kaupunginjohtajana 1925–1935 ja Jyväskylän kaupunginjohtajana vuodesta 1935. Haapasalo kuoli työmatkalla Pohjanmaalla heinäkuun alussa 1955. Puolueisiin sitoutumattomalla Haapasalolla oli runsaasti erilaisia luottamustoimia.

Lähteet

 Jyväskylän pormestarit ja kaupunginjohtajat
 Mikkelin pormestarit ja kaupunginjohtajat
 Suomalaiset juristit
 Suomalaiset virkamiehet
Vuonna 1895 syntyneet
Vuonna 1955 kuolleet